Zodiaks (filma)
Šis raksts ir par filmu. Par citām jēdziena zodiaks nozīmēm skatīt nozīmju atdalīšanas lapu. "Zodiaks" (angļu: Zodiac) ir 2007. gada ASV mākslas filma. Filmas režisors ir Deivids Finčers un tā ir balstīta uz Roberta Greismita (Robert Graysmith) grāmatu ar tādu pašu nosaukumu — "Zodiaks". Savukārt šī grāmata ir balstīta uz patiesiem notikumiem — sērijveida slepkavu "Zodiaku". Filmu veidojušas kompānijas Paramount Pictures un Warner Bros.. Galvenās lomas filmā atveido Džeiks Jillenhols, Marks Rafalo un Roberts Daunijs jaunākais. 2016. gada BBC 100 labāko 21. gadsimta filmu sarakstā "Zodiaks" ierindojās 12. vietā.